SyMBOLAE SlRENOLOGlCAE. 
subtriangularis, lateribus compressus et margine posteriore fortiter tuberculatus reperi- 
tur. — Vertebrae sextae processus transversus corporis duplam longitudinem sua longitu- 
dine parum superans, tertio fere lougitudine aequalis, antécédente tamen brevior, sed lati- 
tudine satis aequalis observatur. 
In Halîcore processus (Tab. VIII, fig. 4) transversus primae vertebrae lumbalis omnium 
longissimus, corpore plus duplo longior, satis retrorsum directus, elongato-triangularis, 
apice tamen truncatus ; processus secundae vertebrae primae vertebrae processui subsi- 
milis, sed brevior, atque praesertim margine posteriore latior et modice antrorsum sub- 
curvatus, tertiae vertebrae processus secundo brevior, sed parte apicali latior, fere tetra- 
gonus, pariter satis antrorsum curvatus invenitur. Halicore igitur processuum transverso- 
rum lumbalium figura, directione aliéna, longitudine eorum caudam versus gradatim demi- 
nuta, et numéro ternario a Rhytina valde recedit. — In Manato (ib. fig. 3) processus trans- 
versus anterior triangularis , brevis, corpori longitudine fere aequalis, rectus, costula ap- 
pendiculata in Manati sceleto nostro munitus, secundus autem oblongo-tetragonus, obtuse 
acuminatus, vix reclinatus, primo duplo longior et plus duplo latior est. 
Processus spinosi vertebrarum lumbalium Rhytinae altitudine sua corporis longitudini 
subaequales, in Universum rectiores minusque arcuati quam in dorsalibus, ipsis figura simi- 
libus, antice multo minus tamen recti quam in Halicore^ sed curvati, porro latiores, prae- 
sertim basi et medio, deinde in apicis parte anteriore subangustiores , et in Universum 
magis sibi invicem approximati, quam in hocce génère reperiuntur. 
In Manato subsimiles quidem rhytimis, sed multo humiliores sunt et supra non solum 
posteriore parte subuncinata prominent, sed etiam, ut in dorsalibus, angulum parvum, an- 
teriorem, magis distinctum et marginem anteriorem basi emarginatum praebent, a rhyiineis 
igitur pariter recedunt. 
§ 5. De vertehra sacrali. 
Vertebra sacralis (Tab. VI, fig. 7 et 8) ultimae vertebrae lumbali figura similis est. Cor- 
pus ejus infra rotundatum et lateribus parum impressum invenitur. Arcus subangustus a 
parte analoga lumbalium vertebrarum haud recedit. 
Processus transversi ejus vertebrae 6 lumbalis processibus vix paulo breviores, sed 
figura similes sunt et corporis sui duplam longitudinem sua longitudine vix superant. Pars 
apicalis eorum valde crassa, antice oblique truncata, angusta et rotundata, infra tumida et 
in limbo posteriore superficie peculiari, subelevata instructa est, cui verisimiliter pelvis 
inserebatur. Facies inferior ceterum apice impressa apparet. Margo anterior eorum for- 
titer arcuatus est, posterior vero media parte sua in eminentiam triangulärem valde pro- 
minet et insimul in dimidio externo fortissime excisum se praebet. 
Arcus postice, ut in vertebris lumbalibus, fortius excisus et paulo angustior quam in 
vertebra caudali prima conspicitur. 
Processum obliquum anteriorem breviorem et minorem quam in vertebra lumbali anté- 
cédente, sed figura haud diversum videmus. 
